**POETUL**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zâmbeau ferestrele la cel ce zăcea

În patul vechi şi ruginit,

Cel ce mesteca între dinţii ce-i lipseau

O bucată de tencuială galbenă...

Visa...

Pe o cicatrice a sa proeminentă

Ieşeau la promenadă doi gândaci,

Ce-şi făceau planuri de viitor

În legatură cu moartea...

Visau...

Din mâna stângă i-au căzut lui cuvintele,

Atunci când ochii i-a deschis

Şi a văzut noaptea prin ferestre cum zâmbea

Şi cel ce zăcea s-a luminat!

Visa...